CELEX: 62012TA0203
Language: et
Date: 2014-07-03 00:00:00
Title: Kohtuasi T-203/12: Üldkohtu 3. juuli 2014 . aasta otsus – Alchaar versus nõukogu (Ühine välis- ja julgeolekupoliitika — Süüria vastu suunatud piiravad meetmed — Isiku nime kandmine nende isikute loetellu, kelle suhtes piiravad meetmed kehtivad — Seos kõnealuse režiimiga — Kaitseõigused — Õigus õiglasele kohtulikule arutamisele — Põhjendamiskohustus — Tõendamiskoormis — Õigus tõhusale kohtulikule kaitsele — Proportsionaalsus — Omandiõigus — Õigus eraelule)

25.8.2014   
            
            
               ET
            
            
               Euroopa Liidu Teataja
            
            
               C 282/27
            
         Üldkohtu 3. juuli 2014. aasta otsus – Alchaar versus nõukogu
   (Kohtuasi T-203/12) (1)
   
   ((Ühine välis- ja julgeolekupoliitika - Süüria vastu suunatud piiravad meetmed - Isiku nime kandmine nende isikute loetellu, kelle suhtes piiravad meetmed kehtivad - Seos kõnealuse režiimiga - Kaitseõigused - Õigus õiglasele kohtulikule arutamisele - Põhjendamiskohustus - Tõendamiskoormis - Õigus tõhusale kohtulikule kaitsele - Proportsionaalsus - Omandiõigus - Õigus eraelule))
   2014/C 282/35
   Kohtumenetluse keel: prantsuse
   
      Pooled
   
   
      Hageja: Mohamad Nedal Alchaar (Alep, Süüria) (esindajad: advokaadid A. Korkmaz, D. Amaudruz ja A. Boesch)
   
      Kostja: Euroopa Liidu Nõukogu (esindajad: S. Kyriakopoulou ja M. Vitsentzatos)
   
      Kostja toetuseks menetlusse astuja: Euroopa Komisjon (esindajad: É. Cujo ja S. Pardo Quintillán)
   
      Ese
   
   Nõue tühistada osaliselt esiteks nõukogu 1. detsembri 2011 aasta otsus 2011/782/ÜVJP, mis käsitleb Süüria vastu suunatud piiravaid meetmeid ja millega tunnistatakse kehtetuks otsus 2011/273/ÜVJP (ELT L 319, lk 56), nõukogu 1. detsembri 2011. aasta rakendusmäärus (EL) nr 1244/2011, millega rakendatakse määrust (EL) nr 442/2011 piiravate meetmete kohta seoses olukorraga Süürias (ELT L 319, lk 8), ja nõukogu 18. jaanuari 2012. aasta määrus (EL) nr 36/2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (ELT L 16, lk 1), osas, milles need aktid sisaldavad hagejat puudutavaid piiravaid meetmeid, ja kõik tulevased aktid, mis nimetatud otsust ja määruseid muudavad, ning teiseks nõukogu 16. märtsi 2012. aasta kirjas sisaldunud otsus, mille kohaselt hageja nimi jäeti edasi nende isikute loetellu, kelle suhtes need piiravad meetmed kehtivad.
   
      Resolutsioon
   
   
               1.
            
            
               
                  Tühistada nõukogu 22. aprilli 2013. aasta määrus (EÜ) nr 363/2013, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias, osas, milles see puudutab Mohamad Nedal Alchaar’i.
            
         
               2.
            
            
               
                  Jätta hagi ülesjäänud osas rahuldamata.
               
            
         
               3.
            
            
               
                  Jätta Euroopa Liidu Nõukogu kohtukulud tema enda kanda ja mõista talt välja kaks kolmandikku Mohamad Nedal Alchaar’i kohtukuludest.
               
            
         
               4.
            
            
               
                  Jätta Mohamad Nedal Alchaar’i kanda üks kolmandik tema kohtukuludest.
               
            
         
               5.
            
            
               
                  Jätta Euroopa Komisjoni kohtukulud tema enda kanda.
               
            
         
      (1)  ELT C 217, 21.7.2012.